钦定古今图书集成/明伦汇编/闺媛典/第160卷 > 徐有为妻王氏
## 钦定古今图书集成/明伦汇编/闺媛典/第160卷 > 徐有为妻王氏

按《零陵县志》：王氏，邑人王崇德女徐有为妻。年二十
夫亡，誓志守节，抚孤成人。太守王翰免其子敦孝役。
其祖母唐氏亦节妇也。初，崇德尝司训赣州，寄诗其
女云：“祖妣唐孺人，孀操谁与伍。且喜吾娇女，亦能肖
我祖。不爱事繁华，宁甘守清苦。终始能勉旃，芳名垂
万古。”王氏善体父志，卒能继其祖母。